Լենա Հոլլ

Լենա Հոլլ (, լրիվ անունը՝ Սելինա Կոնսուելա Գաբրիելլա Կարվախալ, , ), ամերիկացի դերասանուհի, երգչուհի և երգերի հեղինակ, «The Deafening» խմբի մենակատար։ Նրան մեծ ճանաչում են բերել Բրոդվեյի թատրոնում ունեցած ելույթները, այդ թվում նաև «Kinky Boots» մյուզիքլում խաղացած Նիկոլայի ու 2014 թվականին վերսկսած «Hedwig and the Angry Inch» մյուզիքլում Հիտջակի դերերը։ Նիկոլայի դերի համար նա արժանացել է «Թոնի» մրցանակի և մյուզիքլի պաշտոնական ալբոմի համար առաջադրվել Գրեմմի մրցանակի։ Լենա Հոլլը հռչակվել է նրանով, որ դարձել է առաջինը, ով 2016 թվականին՝ մյուզիքլի ազգային շրջագայության ժամանակ, միևնույն ներկայացման ժամանակ խաղացել է և՛ Հեդվիգի, և՛ Հիտջակի դերերը։

Անձնական կյանք 
1980 թվականի հունվարի 30-ին Սան Ֆրանցիսկոյում (Կալիֆոռնիա)՝ Կառլոսի ու Կառոլինայի (ի ծնե՝ Հաուզեր) ծնվել է աղջիկ, որին անվանել են Սելինա Կոնսուելա Գաբրիելլա Կարվախալ։ Նրա հայրը բալետի պարող է, Սան Ֆրանցիսկոյի էթնիկական պարերի ամենամյա փառատոնի պարուսույց ու գեղարվեստական ռեժիսոր, իսկ մայրը պրիմա բալետի պարուհի է, ապա եղել է յոգայի վարպետ։ Սելինան հայրական կողմից ունի ֆիլիպինական, իսպանական և շվեդական արմատներ։ Հայրական կողմի նրա պապը Սան Ֆրանցիսկո էր եկել 1926 թվականին, իսկ նույն կողմի տատը շվեդուհի է։ Քույրը՝ Կալլիոպ «Կալլի» Կարվախալը, վարսահարդար է։

Սելինան ավարտել է Սան Ֆրանցիսկոյի Ռուտ Ասավայի անվան արվեստի դպրոցը, որտեղ առաջին անգամ սկսել է զբաղվել պարով, նաև հաճախել է Սան Ֆրանցիսկոյի Young People's Teen Musical Theatre Company թատերական դպրոց։

Սելինան հանրության առաջ (ավելի քան 50000 հոգի) երգել է Քենդլստիկ պարկ մարզադաշտում Հովհաննես Պողոս II-ի համար, որը 1987 թվականի սեպտեմբերի 18-ին ծառայել է մեսսային։

Բեմական անուն 
2013 թվականին Սելինա Կարվախալն ընտրել է Lena Hall բեմական անունը։ Լենան իր ընտրությունը բացատրել է նրանով, որ այդ անունն ստեղծված է երաժշտական անհատականության համար, և ինքը ցանկանում է այն օգտագործել իր կարիերայում։ Նա իր ընտրությունը մեկնաբանել է Broadway.com կայքում. «Կինոարտադրության ոլորտի շատ մարդիկ առաջարկեցին ստեղծել մեկ անուն ամեն ինչի համար։ [Լենա Հոլլ]. սա ընդամենը իմ անվան և ազգանվան կրճատումն է։ Այսպիսով,՝ Լենա Հոլլը Սելինա Կարվախալն է։ Ինձ թվում էր, որ սա մարդկանց համար ինձ հիշելու ավելի հեշտ միջոց է։ Լենա Հոլլը հաճելի սիմետրիկ անուն է, և այն հիշեցնում է Լենա Հորն երգչուհուն։ Եվ երբ մարդիկ լսում են իմ անունը, ես ուզում եմ, որ նրանք մտածեն երգչուհու մասին»։ Ավելի ուշ նա պարզաբանել է, որ «Կարվախալը», ըստ էության, բեմական անուն է՝ վերցված յոթ սերունդ առաջ և պահպանվել է որպես ընտանիքի անուն։ Հոլլն ասել է, որ Կարվախալ անունը թողնելու պատճառներից մեկն այն է, որ դա եղել է բեմական անուն, և ինքը կարծում է, որ իր նախնիները կհամաձայնվեին իր անվան փոփոխության հետ։

Կարիերա 
Հոլլի առաջնաելույթը կայացել է 1999 թվականին Բրոդվեյում, «Կատուներ» մյուզիքլում Դեմիտերի դերով 1998 թվականին մասնակցել է ազգային շրջագայությանը։ Հետագայում նա «42-րդ փողոց» մյուզիքլում խաղացել է Էնն Ռելլայի դերը։ Նաև մասնակցել է «Annie Get Your Gun» մյուզիքլի ազգային շրջագայությանը, որտեղ կրկնօրինակել է գլխավոր դերակատարին։

2003 թվականին Հոլլը խաղացել է նկարիչ Քիթ Հարինգի մասին «Radiant Baby» մյուզիքլում՝ կատարելով տարբեր դերեր։ 2004 թվականին եղել է «Դրակուլա» մյուզիքլի օրիգինալ անսամբլում՝ կրկնօրինակելով Քելլի Օ’Հարրային Լյուսի Վեսթերնի դերում։ 2006 թվականին եղել է «Տարզան» մյուզիքլի օրիգինալ ամսագրում, որտեղ կրկնօրինակել է Ջենիֆեր Գամբատիզին Ջեյն Պորտերի դերում։

2008 թվականին մասնակցել է «Legally Blonde: The Musical – The Search for Elle Woods» ռեալիթի շոուին, որտեղից դուրս է եկել երրորդը և փայլել է «Green Eyes» ու «Bedbugs!!!» մյուզիքլներում, որտեղ խաղացել է Կարլիի դերը Նյու Յորքի երաժշտա-թատերական փառատոնում։

2009 «Rooms: A Rock Romance» մյուզիքլում Լեսլի Կրիտցերին կրկնօրինակել է Մոնիկա Միլլերի դերում։ Նույն 2009 թվականին «The Toxic Avenger» մյուզիքլում խաղացել է գլխավոր դերակատարի՝ Սառայի դերը։

2011 թվականին Օվկիանոսի դստեր դերով հանդես է եկել «Պրոմեթևսը շղթայված» մյուզիքլում, որն ստեղծվել էր Էսքիլեսի հին հունական ողբերգության հիման վրա Ամերիկյան ռեպերտուարային թատրոնում, իսկ «Chix6» մյուզիքլում խաղացել է Բլեյզի դերը։ 2013 թվականին Հոլլը «Kinky Boots» մյուզիքլում մարմնավորել է Նիկոլայի դերը (որը ֆիլմում խաղում է Ջեմայմա Ռուպերը), ինչն արժանացել է Թոնի մրցանակի որպես լավագույն մյուզիքլ։

2013 թվականին նրա The Deafening խումբը թողարկել է օրիգինալ երգերի «Central Booking» ակումբը։

2014 թվականին «Hedwig and the Angry Inch» մյուզիքլի բրոդվեյան բեմադրության մեջ Հոլլի համար նշանակվել է Հիտջակի դերը (նախկինում այդ դերը խաղացել էր Միրիամ Շորը), որի համար նա ստացել է Թոնի մրցանակ մյուզիքլում երկրորդ պլանի կանացի լավագույն դերի համար։ 2015 թվականի ապրիլի 4-ին նա դադարել է խաղալ այդ դերը։ 2016 թվականին Հեդվիգի ազգային շրջագայության ժամանակ, որը բացվել է 2016 թվականի հոկտեմբերի 2-ին, նրա համար նորից ընտրվել է Հիտջակի դերը, ընդ որում նա մեկ շաբաթում նույն ներկայացման մեջ գլխավոր դերը կատարել է 8 բեմադրությունում, նա առաջինն է, ով նույն ներկայացման մեջ խաղացել է երկու դեր։ Հոլլը Սան Ֆրանցիսկոյում և Լոս Անջելեսում դերեր է խաղացել «Glee» աստղ Դարեն Քրիսսի հետ։

2015 թվականի սեպտեմբերի 28-ին Հոլլը թողարկել է իր առաջին «Sin & Salvation: Live At the Carlyle» անհատական ալբոմը, որը ներառում էր Հոլլի կատարմամբ այնպիսի արտիստների երգեր, ինչպիսիք են Լեդ Զեփելինը, Թորի Ամոսը, Հոզիերը և Ջեյմս Բրաունը։ Ալբոմը ձայնագրվել է Կարլիլ լեգենդար հյուրանոցում Հոլլի «Sin & Salvation» երաժշտական շոուի ժամանակ, որը տևել է 2 շաբաթ։

Նրա հեռուստատեսային աշխատանքներից են Տրինայի դերը «Իմ բոլոր երեխաները» հեռուստասերիալի 9 էպիզոդներում (2009), Ջուսի Լյուսիի դերը՝ «Օրինակելի խռովարարուհիներ» հեռուստասերիալում, «Ընկերությունը հրաշք է» մուլտսերիալի 115-րդ էպիզոդում հնչյունավորել է կոմսուհի Կոլորատուրային/Ռառային։ 2016 թվականին խաղացել է HBO ալիքի «Աղջիկներ» սերիալի էպիզոդում։ Նա նաև Թոնի Վինսենտի հետ երգեր է կատարում PBS ալիքի 2015 թվականի «Nature Cat» սերիալի «Dog Gone» մտացածին խմբի համար։

Լենա Հոլլը նկարահանվել է 5 ֆիլմերում՝ «Սեքսը մեծ քաղաքում» (2008), «The Graduates» (2008), «Born from the Foot» (2009), «Մեծ գեյ-մյուզիքլ» (2009) և «Becks» (2017), որտեղ առաջին անգամ խաղացել է ֆիլմի գլխավոր դերը։

2017 թվականին Հոլլը մարմնավորել է Սառա Ռուլի «How to Transcend a Happy Marriage» պիեսի հերոս Պիպին։

2018 թվականին Հոլլին թողարկել է «Obsessed: Hedwig and the Angry Inch» ալբոմը, որը պարունակում էր երգեր մյուզիքլներից։

Սկավառակագրություն 
 Central Booking (2012) – The Deafening հետ
 Sin & Salvation: Live At the Carlyle (2015) – սոլո
 Obsessed: Hedwig and the Angry Inch (2018) – սոլո

Ֆիլմեր

Հեռուստատեսություն

Պարգևներ և անվանակարգեր

Ծանոթագրություններ

Արտաքին հղումներ 
 
 

«Թոնի» մրցանակի դափնեկիրներ
Ամերիկացի կինոդերասանուհիներ
Ամերիկացի երգչուհիներ
Ամերիկացի երգահաններ
21-րդ դարի ամերիկացի դերասանուհիներ
Ամերիկացի հեռուստատեսային դերասանուհիներ
20-րդ դարի ամերիկացի դերասանուհիներ
Թատրոնի դերասանուհիներ
Բեմական կեղծանուններ